CELEX: 62010CN0521
Language: ro
Date: 2010-11-08 00:00:00
Title: Cauza C-521/10 P: Recurs introdus la 8 noiembrie 2010 de Grúas Abril Asistencia, S.L. împotriva Hotărârii Tribunalului (Camera a doua) pronunțate la 24 august 2010 în cauza T-386/09, Gruas Abril Asistencia, S.L./Comisia Europeană

29.1.2011   
            
            
               RO
            
            
               Jurnalul Oficial al Uniunii Europene
            
            
               C 30/18
            
         Recurs introdus la 8 noiembrie 2010 de Grúas Abril Asistencia, S.L. împotriva Hotărârii Tribunalului (Camera a doua) pronunțate la 24 august 2010 în cauza T-386/09, Gruas Abril Asistencia, S.L./Comisia Europeană
   (Cauza C-521/10 P)
   ()
   2011/C 30/30
   Limba de procedură: spaniola
   
      Părțile
   
   
      Recurentă: Grúas Abril Asistencia, S.L. (reprezentant: R. García García, avocat)
   
      Cealaltă parte în proces: Comisia Europeană
   
      Concluziile recurentei
   
   Admiterea argumentelor formulate și, ulterior îndeplinirii formalităților legale aplicabile, casarea ordonanței de inadmisibilitate și declararea admisibilității acțiunii în anulare întrucât reclamanta avea calitate procesuală activă și soluționarea pe fond în conformitate cu cererea reclamantei
   
      Motivele și principalele argumente
   
   Recursul vizează ordonanța pronunțată de Tribunal, prin care se stabilește inadmisibilitatea acțiunii în anulare îndreptate împotriva deciziei Comisiei de a nu iniția procedura de remediere a încălcărilor invocate. Tribunalul susține că un astfel de refuz nu poate fi atacat de către un particular.
   Recurenta consideră că particularii, în calitate de destinatari ai deciziei care face obiectul recursului și care îi privește în mod direct și individual, pot introduce o acțiune în anulare în temeiul articolelor 230 CE și III-365 din Tratatul de instituire a unei Constituții pentru Europa și al jurisprudenței. Reclamanta solicită revocarea ordonanței de inadmisibilitate și, în consecință, declararea admisibilității acțiunii în anulare.